**Znalec :** Ing. Štefan Bréda

Ždiarska 4

040 12 Košice

Odbor : Strojárstvo

IČO: 00914043

**Zadávateľ :** Mestská časť Košice – Sídlisko KVP

Trieda KVP č. 1

040 23 Košice

IČO: 00691089

**Číslo objednávky :** 11/1900017

**Z N A L E C K Ý P O S U D O K**

**č. 1/2019**

**Vo veci :** Stanovenia všeobecnej hodnoty mobilnej ľadovej plochy a jej príslušenstva

**Počet listov ( z toho príloh ) :** 20 ( z toho 6 príloh )

**Počet odovzdaných vyhotovení :** 2x v písomnej forme

1x CD

**I. Ú V O D N Á Č A S Ť**

**1. Úloha znalca :** Vypracovanie znaleckého posudku v ktorom je potrebné:

1. Stanoviť všeobecnú hodnotu mobilnej ľadovej plochy s príslušenstvom

v Drocárovom parku v Košiciach

**2. Účel znaleckého posudku :** prevod majetku

**3. Dátum vyžiadania znaleckého posudku :** 20.01.2019

**4. Dátum ku ktorému je vypracovaný znalecký posudok :** 21.01.2019

**5. Podklady na vypracovanie posudku :**

**5.1 dodané zadávateľom posudku :**

a) objednávka č. 11/1900017 na vypracovanie znaleckého posudku – príloha č. 1,

b) inventárny súpis materiálu podľa útvarov,

c) karty majetku v evidencii hodnoteného majetku,

d) odovzdávací a preberací protokol zo dňa 18. 11.2007: MASTRA, s.r.o. – Mestská časť

Košice, sídlisko KVP: prevzatie a dodávka mobilnej ľadovej plochy v zmysle ZoD č.

01/2007/MA zo dňa 30.11.2007 a jej Dodatku č. 1 zo dňa 12.12.2007,

e) Kúpno–predajná zmluva č. 1.1/10.2008/MA: MASTRA s.r.o. – Mestská časť Košice,

sídlisko KVP: dodávka malotraktorovej rolby Zambori Z 100 s repasovaným malotraktorom

ISEKI Land Houpe 175,

f) MASTRA s.r.o.: Doplnenie cien jednotlivých komponentov MLP 16x34 m ( 15.01.2009),

g) MČ Košice – Sídlisko KVP: Zápis o odovzdaní a prevzatí budovy alebo stavby: NN

káblová prípojka pre MPL Drocárov park,

h) Mesto Košice – Mestská časť Košice Sídlisko KVP: Zmluva o zverení majetku mesta do

správy č. 2012001238 zo dňa 12.06.2012 – budova požičovne športových potrieb,

i) Mesto Košice – Mestská časť Košice Sídlisko KVP: Zmluva o zverení majetku mesta do

správy č. 961/2007, zo dňa 18.06.2012 – nehnuteľnosti nachádzajúce sa v k. ú. Grunt,

vedené na LV č. 965 so stavom k 30.04.2012,

j) Protokol o odovzdaní a prevzatí predmetu nájmu

**5.2 obstarané znalcom**

a) ústne informácie oprávnenej osoby

b) koeficienty indexov cien pre stanovenie východiskovej hodnoty

c) cena navíjacieho bubna od spoločnosti BUBNY a BEDNY, s.r.o. – príloha č. 2

d) fotodokumentácia zariadenia – príloha č. 3

e) archív znalca

**6. Záväzné predpisy**

1. zákon č. 382/2004 Z. z. o znalcoch, tlmočníkoch a prekladateľoch,
2. vyhláška č. 490/2004 Z. z. Ministerstva spravodlivosti Slovenskej republiky ktorou sa vykonáva zákon č. 382/2004 Z. z. o znalcoch, tlmočníkoch a prekladateľoch,
3. vyhláška č. 491/2004 Z. z. Ministerstva spravodlivosti Slovenskej republiky o odmenách, náhradách výdavkov a náhradách za stratu času pre znalcov, tlmočníkov a prekladateľov
4. vyhláška č. 492/2004 Z. z. Ministerstva spravodlivosti Slovenskej republiky o stanovení všeobecnej hodnoty majetku,
5. metodická príručka č. MP ÚSI 2/2004 Ústavu súdneho inžinierstva Žilinskej univerzity v Žiline,
6. vyhláška č. 205/2008 Z. z. o stanovení všeobecnej hodnoty majetku ktorou sa mení a dopĺňa vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov,
7. vyhláška 47/2009 Z. z. o stanovení všeobecnej hodnoty majetku ktorou sa mení a dopĺňa vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov,
8. vyhláška MS SR č. 500/2005 Z. z. o stanovení všeobecnej hodnoty majetku ktorou sa mení a dopĺňa vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov,
9. vyhláška č. 605/2008 Z. z. o stanovení všeobecnej hodnoty majetku, ktorou sa mení dopĺňa a vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov,
10. obchodný zákonník č. 513/1991 Zb. v znení neskorších predpisov,
11. zákon o DPH č. 222/2004 Z. z. v znení neskorších predpisov,
12. zákon č. 595/2003 Z. z. o dani z príjmov, v znení neskorších predpisov.

**II. P O S U D O K**

**II.1 Nálezová časť**

**II.1.1 Obhliadka zariadenia**

Obhliadka MLP sa uskutočnila dňa 21.01. 2019 za účasti:

* Ing. Lívia Garčárová, odb. referentka odd. správy majetku
* Ing. Štefan Bréda, znalec

V čase obhliadky MLP bola prevádzka MLP ukončená. Skutočný technický stav hodnotených zložiek majetku je stanovený podľa obhliadky, informácii, dokladov a údajov zástupcu majiteľa a čiastočne aj bývalého nájomcu MLP.

Obhliadkou bolo zistené, že namiesto 9 ks navíjacích bubnov na PE trubicové rozvody pôvodne k zariadeniu dodaných sa pri zariadení nachádza iba 5 ks.

Na tých 4 kusoch na navíjacích bubnoch boli navinuté polyetylénové roštové potrubia, ktoré slúžili na rozvod nemrznúcej zmesi Colstar, slúžiacej k chladeniu ľadovej plochy.

Tieto polyetylénové roštové potrubia budú chýbať ku kompletnému vybaveniu mobilnej ľadovej plochy.

Taktiež pri zariadení sa nenachádzalo ručné náradie na oškrabávanie ľadovej triešte.

Mantinely MLP sú v dobrom stave až na jeden oblúkový roh klziska, ktorý je opotrebený viac.

Ostatné zariadenia sú čiastočne napadnuté hrdzou, nakoľko sú umiestnené vo vonkajšom prostredí a podliehajú poveternostným vplyvom. Ich miera opotrebovanosti zodpovedá dobe prevádzky.

Funkčnosť malotraktorovej rolby nebola odskúšaná, nakoľko bola dlhodobo uskladnená a založená v skladovacích priestoroch.

Väčšina strojného zariadenia je nevhodne skladovaná, čím podlieha poveternostným vplyvom.

**II.1.2 Identifikácia zariadenia**

Predmetom hodnotenia je mobilná ľadová plocha (MLP) s príslušenstvom.

Majiteľ MLP: Mestská časť Košice – Sídlisko KVP

Trieda KVP č. 1

040 23 Košice

Vybavenie MLP:

1. odovzdané 20.06.2008

* chladiaca jednotka, obehové čerpadlo, uzatvorená vyrovnávacia nádrž tlaku chladiacej kvapaliny
* mantinely 16x34 m, 4 ks oblúkové rohy
* izolačná fólia 544 m2 na prekrytie extrudovaného polystyrénu
* 9 ks PE roštové potrubia s cievkami
* 2 ks hokejové bránky so sieťami
* 2 ks ochranné siete 2x20x4 m
* 1 088 m2 extrudovaného polystyrénu o hrúbke 5 cm
* 2x16 ks rozdeľovacie zberače napájania
* 2 ks ručné náradie na škrabanie ľadovej triešte z ľadovej plochy
* 6 ks projektová dokumentácia MLP
* 6 ks projektová dokumentácia elektrického zapojenia
* 6 ks projektová dokumentácia technológie chladenia MLP
* dokumentácia chladiacej jednotky YORK-YLAE LT 330 – návod na obsluhu a údržbu
* dátový list základných údajov chladiacej jednotky YORK-YLAE LT 330
* manuál pre skladanie, rozkladanie a prevádzku MLP

1. Odovzdané 18.11.2008, v majetku evidované ako technické zhodnotenie

* 2 ks malé mantinelové dvierka na striedačky
* 1 ks veľké mantinelové dvierka pre rolbu
* 9 ks navíjací bubon na PE trúbkové rozvody
* 1 ks manipulačný vozík
* 1 sada oceľovej konštrukcie ochrannej podesty malých a veľkých rozdeľovačov

s výdrevou

* 1 750 + 50 litrov ekologickej nemrznúcej zmesi Colstar
* 1 sada príslušenstva pre opravu PE rozvodov

Príslušenstvo MLP:

* Unimobunka
* Malotraktorová rolba

-rolba Zamboni Z 100 S

-malotraktor ISEKI Land Houpe 175 s hydraulickým zariadením pre rolbu

- elektrická prípojka NN s rozvádzačom

- oceľový prístrešok

- 2 ks hokejová striedačka

Tabuľka č. 1

|  |  |  |  |  |
| --- | --- | --- | --- | --- |
| P. č. | Inv. číslo | Názov | Typ | Výrobca, dodávateľ |
| 1. | 2/823/296 | mobilná ľadová plocha | 16x34 m | MASTRA, s.r.o.,  Matúškovo 901 |
| 2. | 2/823/296 | MLP technické zhodnotenie | Mastra | MASTRA, s.r.o.,  Matúškovo 901 |
| 3. | OTE0375 | unimobunka na MLP | Avia | SAN, s.r.o., Košice |
| 4. | 50002 | malotraktorová rolba | Zamboni Z 100 S | Zamboni Compani, USA |
| 5. | 50001 | elektrická prípojka NN | NN | ROAL PP, s.r.o., Poprad |
| 6. | 1045 | oceľový prístrešok |  | Anton Ňakat - REMOZA |
| 7. | 70001 | hokejová striedačka | 5x2,5x0,55 m | faktúra z 3.12.2008 |
| 8. | 70002 | hokejová striedačka | 5x2,5x0,55 m | faktúra F 80196 z 12.12.2008 |

Základné technické parametre MLP:

1. veľkosť ľadovej plochy 16 x 34 m, t. j. 544 m2
2. prevedenie ľadovej plochy – mobilná otvorená
3. prevádzka ľadovej plochy bez slnečného žiarenia a vetra do + 10° C a nižších
4. hrúbka ľadovej vrstvy 3 až 5 cm
5. použitá chladiaca jednotka 330 LT so štyrmi kompresormi a vzduchom chladenými dvoma kondenzátormi – dva chladiace okruhy
6. chladiaci výkon jednotky 157 kW pri teplote – 15° C
7. príkon jednotky 85 kW
8. teplota Colstaru v trúbkach ľadovej plochy – 7,5/-11°C
9. použitá nemrznúca chladiaca zmes v trubkovom systéme ľadovej plochy Colstar
10. náplň nemrznúcej zmesi v systéme 1 500 l
11. náplň chladiva R 410 A v zariadení 81 kg
12. prevádzka zariadenia – automatická s občasným dozorom
13. hlučnosť vo vzdialenosti 10 m pri max. výkone ventilátorov 62 dB

Tabuľka č. 2

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Názov** | **Výrobné**  **číslo** | **Rok**  **výroby** | **KP** | **Dátum**  **zaradenia** | **Dátum**  **ohodnotenia** |
| 1. | mobilná ľadová plocha | bez v. č. | 2008 | 292 | 16.07.2008 | 21.01.2019 |
| 2. | MLP tech. zhodnotenie | bez v. č. | 2008 | 292 | 18.11.2008 | 21.01.2019 |
| 3. | unimobunka na MLP | bez v. č. | nezistený | 342 | 01.07.2008 | 21.01.2019 |
| 4. | malotraktorová rolba | nezistené | nezistený | 292 | 19.12.2008 | 21.01.2019 |
| 5. | elektrická prípojka NN | bez v. č. | 2008 | 312 | 17.11.2008 | 21.01.2019 |
| 6. | oceľový prístrešok | bez v. č. | nezistený | 292 | 21.11.2008 | 21.01.2019 |
| 7. | hokejová striedačka | bez v. č. | 2008 | 292 | 21.11.2008 | 21.01.2019 |
| 8. | hokejová striedačka | bez v. č. | 2008 | 292 | 12.12.2008 | 21.01.2019 |

**II.1.2 Údaje o opravách alebo poškodení zložky majetku, modernizácii alebo rekonštrukcii**

Podľa informácii majiteľa ohodnocované zložky majetku neboli opravované, rekonštruované ani modernizované, nemali generálnu ani celkovú opravu. Doteraz nevyžadovali väčšie opravy.

**II.1.3 Posúdenie kompletnosti vybavenosti zložky majetku**

Stroje a zariadenia majú kompletnú základnú vybavenosť v súlade s technickou dokumentáciou až na 4 ks navíjacích bubnov, na ktorých boli navinutá časť PE trubkových rozvodov.

Na niektorých strojných zariadeniach pred uvedením znovu do prevádzky bude potrebné vykonať repasné práce, nakoľko sú uskladnené na voľnom priestranstve a podliehajú poveternostným vplyvom.

**II.1.4 Mimoriadna výbava**

Žiadna.

**II.1.5 Odchýlka od vyhlášky MS SR č. 492/2004 z. z.**

Žiadna.

**II.1.6 Fotodokumentácia**

Pri obhliadke bola vyhotovená fotodokumentácia, ktorá tvorí prílohu znaleckého posudku.

**II.2 Posudková časť**

Výpočet technickej hodnoty MLP s príslušenstvom – TH predstavuje jej objektivizovanú zostatkovú technickú hodnotu v €, ktorá sa rovná objektivizovanej reprodukčnej obstarávacej cene stanovenej ku dňu hodnotenia v zmysle ustanovení Zákona o dani z príjmov č. 595/2003 Z. z. v znení neskorších predpisov a teda jeho hodnote pre účel posudku.

Spôsob stanovenia všeobecnej hodnoty – VŠH ohodnocovaných položiek pre účel posudku je v súlade s vyhláškou č. 492/2004 Z. z. o stanovení všeobecnej hodnoty majetku.

1. Stanovenie vstupnej ceny mobilnej ľadovej plochy

Vstupná cena MLP podľa karty majetku v evidencii hodnoteného majetku pri odovzdávaní v roku 2008 bola 197 503,82 € s DPH.

Z dodanej dokumentácie k MLP vyplýva, že celkove bolo dodaných 16 000 m polyetylénových PE trubiek priemeru 10 mm pospájaných do roštov o celkovej hodnote 17 000 € s DPH.

Pôvodne boli dodané na deviatich roštoch. Na jednom navíjacom bubne ich potom bolo:

16 000 : 9 = 1 778 m

Hodnota 1 m PE trubiek bola:

17 000 : 16 000 = 1,06 €

V súčasnosti chýbajú 4 ks navíjacích bubnov, na ktorých bolo umiestnených:

4 x 1 778 = 7 112 m polyetylénových trubiek

Ich hodnota potom bude:

7 112 x 1,06 = 7 538,72 € s DPH

O túto hodnotu bude znížená vstupná cena MLP.

Vstupná cena MLP k dátumu hodnotenia potom bude:

VC = 197 503,82 – 7 538,72 = 189 965,10 €

VC = 189 965,10 € s DPH.

1. Stanovenie vstupnej ceny technického zhodnotenia

Do ceny technického zhodnotenia pri odovzdávaní boli zarátaná aj cena 9 ks navíjacích bubnov na PE trubkové rozvody.

Podľa podkladov získaných od spoločnosti Káblové bubny a bedny, s.r.o., Františkov 88/10, Velké Maziříčí – príloha č. 2, podobný bubon priemeru 1 200 mm v súčasnosti má hodnotu 4 710 Kč bez DPH.

Pri súčasnom kurze 1 € = 25,612 Kč to v eurách bude:

4 710 : 25,612 = 183,90 € bez DPH

S DPH to bude:

183,90 x 1,2 = 220,68 € s DPH

Nakoľko sa jedná o 4 ks, potom vstupná cena chýbajúcich bubnov bude:

VCB = 4 x 220,68 = 882,72 € s DPH

Vstupná cena technického zhodnotenia MLP podľa karty majetku v evidencii hodnoteného majetku pri odovzdávaní v roku 2008 bola 7 505,15 € s DPH.

Vstupná cena technického zhodnotenia MLP k dátumu hodnotenia potom bude:

VCZ = 7 505,15 – 882,72 = 6 622,43 €

VCZ = 6 622,43 € s DPH.

Tabuľka č. 3

|  |  |  |  |  |
| --- | --- | --- | --- | --- |
| **P. č.** | **Názov** | **Typ** | **Rok**  **prevádzky** | **Vstup. Cena**  **v € s DPH** |
| 1. | mobilná ľadová plocha | 16 x 34 m | 10,58 | 189 965,10 |
| 2. | MLP technické zhodnotenie | Mastra | 10,25 | 6 622,43 |
| 3. | unimobunka na MLP | Avia | 10,58 | 1 400,00 |
| 4. | malotraktorová rolba | Zamboni Z 100 S | 10,16 | 33 023,90 |
| 5. | elektrická prípojka NN | NN | 10,25 | 2 866,56 |
| 6. | oceľový prístrešok | - | 10,25 | 402,51 |
| 7. | hokejová striedačka | 5x2,5x0,55 m | 10,25 | 1 744,75 |
| 8. | hokejová striedačka | 5x2,5x0,55 m | 10,16 | 1 744,75 |

Objektivizácia stanovených hodnôt VŠH je zaručená tým, že východisková hodnota zložky majetku bola stanovená podľa zásad vyhlášky. Pre ohodnocovanie bola braná do úvahy pôvodná obstarávacia cena VC pri prvom zaradení zložky majetku do prevádzky.

Podklady pre základnú amortizáciu ZA boli stanovené podľa štandardu, bol stanovený skutočný technický stav zariadení zložky majetku a odhadná predajná hodnota zložky k dátumu jej ohodnotenia. Stanovenie všeobecnej hodnoty elektrickej prípojky bolo vykonané za spolupráce s Ing. Jánom Kuchárom, znalcom v obore elektrotechnika.

**II.2.1 Stanovenie východiskovej hodnoty VH**

- hodnotené zložky majetku mali obstarávaciu cenu v protokole uvedenú v €

- boli obstarané pred viac ako 10 rokmi

- je známa ich vstupná cena v roku obstarania

- nie je známa vstupná cena v roku hodnotenia

Potom východisková hodnota sa stanoví podľa bodu B.1.1 c) vyhlášky č. 492/2004 Z. z. Ministerstva spravodlivosti Slovenskej republiky o stanovení všeobecnej hodnoty podniku.

Potom

VH = VC . kIC

VC – obstarávacia cena v roku obstarania

VH – východisková hodnota

kIC – koeficient indexu cien

Pre index cien platí podľa vyhlášky č. 492/2004 Z. z. Ministerstva spravodlivosti Slovenskej republiky o stanovení všeobecnej hodnoty podniku nasledovný vzťah:

****

kde je

ICoh – predpokladaný priemerný index ceny pre príslušnú klasifikáciu produkcie

zložky majetku v roku hodnotenia

ICob – index ceny pre príslušnú klasifikáciu produkcie zložky majetku v roku

obstarania

IC2010 – index ceny pre príslušnú klasifikáciu produkcie zložky majetku a vzťažný

dátum roka 2010

Tabuľka č. 4

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Názov** | **Typ** | **ICob** | **ICoh** | **kIC/kICZ** | **VH**  **v € s DPH** |
| 1. | mobilná ľadová plocha | 16 x 34 m | 115,46 | 115,12 | 0,997 | 189 395,20 |
| 2. | MLP technické zhodnotenie | Mastra | 115,46 | 115,12 | 0,997 | 6 602,56 |
| 3. | unimobunka na MLP | Avia | 115,46 | 115,12 | 0,997 | 1 395,80 |
| 4. | malotraktorová rolba | Zamboni Z 100 S | - | - | 1,00 | 33 023,90 |
| 5. | elektrická prípojka NN | NN | - | - | 1,00 | 2 866,56 |
| 6. | oceľový prístrešok | - | - | - | 1,00 | 402,51 |
| 7. | hokejová striedačka | 5x2,5x0,55 m | 115,46 | 115,12 | 0,997 | 1 739,52 |
| 8. | hokejová striedačka | 5x2,5x0,55 m | 115,46 | 115,12 | 0,997 | 1 739,52 |

**II.2.2 Výpočet základnej amortizácie**

Znamená bilančne odpisy strojov a zariadení za dobu „r“ v % pre odpisové sadzby stanovené pre jednotlivé druhy a typy strojov a zariadení podľa štandardu.

V zmysle vyhlášky pre výpočet základnej amortizácie platia vzťahy:

 (%) pre zložky majetku, u ktorých platí r x kz < Ž

kde je

r- počet odpracovaných rokov

kz - koeficient zmennosti

ZA = VTS – ZO (%) pre zložky majetku, u ktorých platí r.kz > Ž

**Predpokladaná životnosť Ž**

Je stanovená na základe technických parametrov hodnotenej zložky majetku a jej normálneho používania za predpokladu vykonávania údržby a opráv podľa pokynov výrobcu, alebo dodávateľa hodnotenej zložky majetku.

**Zostatkové percento prevádzkyschopnosti ZO**

Je percentuálnou mierou zložky majetku plniť požadované funkcie v súlade s určením, technickou dokumentáciou, odporučeniami výrobcu alebo dodávateľa. Zostáva po skončení predpokladanej životnosti zložky majetku.

**Východiskový technický stav VTS**

Pre stroje a zariadenia továrensky vyrobené je VTS = 100 %.

**Doba prevádzky r**

Podľa štandardu sa „r“ počíta od dátumu zaradenia zložky majetku do prevádzky do dátumu ohodnocovania zložky majetku. Počíta sa aj začatý rok. Pritom pre r > 2 roky sa započítava okrem roku ohodnocovania aj začatý rok prevádzky.

**Koeficient zmennosti kZ**

MLP bola využívaná (prevádzkovaná) iba v zimnom období.

Tabuľka č. 5

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.** | **Názov** | **Typ** | **kod** | **kz** | **VTS**  **%** | **Ž** | **ZO**  **%** | **ZA**  **%** |
| 1. | mobilná ľadová plocha | 16 x 34 m | 20 | 1,00 | 100 | 10 | 25 | 75,00 |
| 2. | MLP technické zhodnotenie | Mastra | 20 | 1,00 | 100 | 10 | 25 | 75,00 |
| 3. | unimobunka na MLP | Avia | 20 | 1,00 | 100 | 10 | 25 | 75,00 |
| 4. | malotraktorová rolba | Zamboni Z 100 S | 20 | 1,00 | 100 | 10 | 25 | 75,00 |
| 5. | elektrická prípojka NN | NN | 7 | 1,00 | 100 | 20 | 20 | 41,00 |
| 6. | oceľový prístrešok | - | 5 | 1,00 | 100 | 25 | 25 | 30,75 |
| 7. | hokejová striedačka | 5x2,5x0,55 m | 20 | 1,00 | 100 | 10 | 25 | 75,00 |
| 8. | hokejová striedačka | 5x2,5x0,55 m | 20 | 1,00 | 100 | 10 | 25 | 75,00 |

**II.2.3 Stanovenie technického stavu TS a technickej hodnoty TH**

Technický stav zložky majetku predstavuje jej reálny zostatkový technický stav k dátumu ohodnocovania.

Určuje sa podľa vzťahu:

 (%)

kde je

TS – technický stav zložky majetku (%)

VTS – východiskový technický stav zložky majetku (%)

ZA – základná amortizácia

Z – zmena technického stavu zložky majetku (%)

kMO - koeficient morálneho opotrebenia zložky majetku (-)

**Zmena technického stavu Z**

Je to ukazovateľ, ktorý predstavuje zmenu skutočného technického stavu ohodnocovanej zložky majetku oproti tzv. bilančnému technickému stavu zložky majetku – etalónu.

Ak je skutočný technický stav zložky majetku lepší ako etalón, hodnota Z je kladná, t. j. väčšia ako nula. Ak je skutočný technický stav zložky majetku horší ako etalón, hodnota je záporná, t. j. menšia ako nula.

Ak je skutočný technický stav zložky majetku rovnaký ako etalón, hodnota Z = 0. Úroveň Z som stanovil na základe skutočnosti zistených o stave majetku.

Pri stanovení zmeny technického stavu bolo prihliadané hlavne na porovnanie skutočného technického stavu hodnotenej zložky k technickému stavu zložky, ktorý zodpovedá predpokladanému stavu zložky danému základnou amortizáciou pri dodržiavaní zásad technickej údržby.

**Koeficient morálneho opotrebenia kMO**

Mobilná ľadová plocha bola dodaná ako nová. Technická koncepcia a úroveň prevedenia MLP vyrobenej v roku 2008 je na nižšej technickej, energetickej a ekologickej úrovni ako u MLP vyrábaných v súčasnosti.

**Technická hodnota TH**

Technická hodnota zariadení MLP je vyjadrením skutočného technického stavu ohodnocovaných zariadení ku dňu ohodnotenia v eurách a vypočíta sa zo vzťahu:

** +** THMV

kde je

TH – technická hodnota hodnotených strojov a zariadení v €

TS – technický stav hodnotených strojov a zariadení v %

VH – východisková hodnota hodnotených strojov a zariadení v €

THMV – východisková hodnota mimoriadnej výbavy

Nakoľko ani jedno zariadenie nemá mimoriadnu výbavu THMV = 0

Tabuľka č. 6

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov** | **VTS-ZA**  **%** | **Z**  **%** | **kMO** | **TS**  **%** | **VH v € s DPH** | **TH v €**  **s DPH** |
| 1. | mobilná ľadová plocha | 25,00 | 0,00 | 0,95 | 23,75 | 189 395,20 | 44 981,36 |
| 2. | MLP tech. zhodnotenie | 25,00 | 0,00 | 0,95 | 23,75 | 6 602,56 | 1 568,11 |
| 3. | unimobunka na MLP | 25,00 | 0,00 | 0,95 | 23,75 | 1 395,80 | 331,50 |
| 4. | malotraktorová rolba | 25,00 | 0,00 | 0,95 | 23,75 | 33 023,90 | 7 843,18 |
| 5. | elektrická prípojka NN | 59,00 | 0,00 | 0,96 | 56,64 | 2 866,56 | 1 623,62 |
| 6. | oceľový prístrešok | 69,25 | 0,00 | 0,96 | 66,48 | 402,51 | 267,59 |
| 7. | hokejová striedačka | 25,00 | 0,00 | 0,95 | 23,75 | 1 739,52 | 413,14 |
| 8. | hokejová striedačka | 25,00 | 0,00 | 0,95 | 23,75 | 1 739,52 | 413,14 |

**II.2.4 Stanovenie všeobecnej hodnoty VŠH**

Všeobecná hodnota zložky majetku VŠH je predpokladaná predajná cena zložky majetku v danom mieste a čase na voľnom trhu, čiže pri jej predaji obvyklým spôsobom sú zahrnuté okrem vplyvu opotrebovania aj vplyvy trhu.

Vypočíta sa zo vzťahu:

VŠH = TH  kp

kde je

VŠH – všeobecná hodnota zložky majetku s DPH

kp - koeficient predajnosti

TH – technická hodnota zložky majetku

Koeficient predajnosti zohľadňuje predpokladaný záujem o kúpu zložky majetku.

Vypočíta sa podľa vzťahu:

kP = kPT kPS  kPD kPL kPI

kde je

kPT – koeficient neúplnosti alebo neplatnosti dokumentácie potrebnej na prevádzku

kPS – koeficient zohľadňujúci dostupnosť náhradných dielov a servisných služieb

kPD – koeficient dopytu po ohodnocovanom stroji alebo výrobku

kPL – koeficient používaný pri stanovovaní všeobecnej hodnoty strojovej linky alebo

strojového technologického celku z viacerých strojov alebo aj jedného stroja

(výrobku) pri stanovení koeficientu predajnosti

kPI  – koeficient ostatných vplyvov

**Koeficient neúplnosti alebo neplatnosti dokumentácie potrebnej na prevádzku kPT:**

Majiteľ má technickú dokumentáciu od MLP, ale je roztrúsená a v čase obhliadky nedala sa kompletne skontrolovať. Preto stanovujem kPT = 0,97 až 1,00.

**Koeficient zohľadňujúci dostupnosť náhradných dielov a servisných služieb kPS:**

Majiteľ MLP nemá vlastné opravárenské kapacity. Pre väčšie opravy pre dodávku náhradných dielov pre MLP a malotraktorovú rolbu nie sú regionálni dodávatelia. Preto stanovujem

kPS = 0,85 až 1,00.

**Koeficient dopytu po ohodnocovanom stroji alebo výrobku na trhu kPD:**

Jednotlivé zariadenia MLP a jeho príslušenstva sú predajné, využiteľné v podnikateľskej činnosti iného subjektu, ale na niektorých strojných zariadeniach ako chladiarenské zariadenie a rolba bude potrebné vykonať repasné práce, ako aj doplniť chýbajúce a poškodené časti. Ich predajnosť je rôzna. Koeficient stanovujem podľa predpokladaného záujmu trhu o kúpu jednotlivých zložiek kPK = 0,45 až 1,00.

**Koeficient používaný pri stanovovaní všeobecnej hodnoty strojovej linky kPL:**

Ohodnocované zariadenia nie sú súčasťou linky, preto z uvedeného dôvodu stanovujem

kPL = 1,00.

**Koeficient ostatných vplyvov kPI:**

Je známy spôsob a režim prevádzky hodnotených strojov a zariadení. V prípade odpredaja vzniknú novému majiteľovi náklady na prepravu, montáž, inštaláciu, doplnenie chýbajúcich častí, skúšobnú prevádzku a zaškolenie obsluhy, preto stanovujem kPI = 0,6 až 1,00.

Tabuľka č. 7

|  |  |  |  |  |  |  |  |
| --- | --- | --- | --- | --- | --- | --- | --- |
| P. č. | Názov | kPT | kPS | kPD | kPL | kPI | kp |
| 1. | mobilná ľadová plocha | 0,97 | 0,95 | 0,45 | 1,00 | 0,60 | 0,249 |
| 2. | MLP tech. zhodnotenie | 0,97 | 0,95 | 0,65 | 1,00 | 0,75 | 0,449 |
| 3. | unimobunka na MLP | 1,00 | 0,98 | 0,70 | 1,00 | 0,98 | 0,672 |
| 4. | malotraktorová rolba | 0,97 | 0,85 | 0,55 | 1,00 | 0,97 | 0,439 |
| 5. | elektrická prípojka NN | 1,00 | 1,00 | 1,00 | 1,00 | 1,00 | 1,000 |
| 6. | oceľový prístrešok | 1,00 | 1,00 | 1,00 | 1,00 | 0,98 | 0,980 |
| 7. | hokejová striedačka | 1,00 | 1,00 | 0,90 | 1,00 | 0,95 | 0,855 |
| 8. | hokejová striedačka | 1,00 | 1,00 | 0,90 | 1,00 | 0,95 | 0,855 |

**Všeobecná hodnota jednotlivých zložiek majetku**

Tabuľka č. 8

|  |  |  |  |  |
| --- | --- | --- | --- | --- |
| P. č. | Inv. číslo | Názov | Typ | VŠH s DPH  v € |
| 1. | 2/823/296 | mobilná ľadová plocha | 16x34 m | **11 200,36** |
| 2. | 2/823/296 | MLP technické zhodnotenie | Mastra | **704,08** |
| 3. | OTE0375 | unimobunka na MLP | Avia | **222,77** |
| 4. | 50002 | malotraktorová rolba | Zamboni Z 100 S | **3 443,16** |
| 5. | 50001 | elektrická prípojka NN | NN | **1 623,62** |
| 6. | 1045 | oceľový prístrešok |  | **262,24** |
| 7. | 70001 | hokejová striedačka | 5x2,5x0,55 m | **353,23** |
| 8. | 70002 | hokejová striedačka | 5x2,5x0,55 m | **353,23** |
|  |  |  | **CELKOM:** | **18 162,69 €** |

**Všeobecná hodnota mobilnej ľadovej plochy aj s príslušenstvom ku dňu hodnotenia činí:**

**VŠH = 18 162,69 € na úrovni s DPH**

**Všeobecná hodnota zložky majetku bez DPH:**

VŠH´ = 18 162,69 : 1,2 = 15 135,57 €

**VŠH´ = 15 135,57 € na úrovni bez DPH**

**Zhrnutie:**

Objektivizácia všeobecnej hodnoty hodnoteného majetku je zabezpečená skutočnosťou, že pri jej stanovení bolo brané do úvahy:

1. Stanovenie východiskovej hodnoty zložiek podľa vyhlášky.
2. Pre ohodnocovanie sa použila pôvodná obstarávacia cena pri prvom zaradení zložky do prevádzky.
3. Podklady pre základnú amortizáciu sa stanovili podľa vyhlášky a metodickej inštrukcie č. MI 1/2004.
4. Skutočný technický stav zložky majetku s prihliadnutím na ich reálnu funkčnosť, závady, mechanické chyby a daný stupeň fyzického a morálneho opotrebenia.
5. Zohľadnili sa predpokladané úrovne predajnej ceny zložky majetku ku dátumu hodnotenia stanovením koeficientu predajnosti kP podľa vyhlášky.

**III. ZÁVER**

Úlohou znalca bolo vypracovanie znaleckého posudku v ktorom je potrebné:

**Úloha č. 1:** Stanoviť všeobecnú hodnotu mobilnej ľadovej plochy s príslušenstvom

v Drocárovom parku v Košiciach

**Odpoveď:** Objektivizovaná všeobecná hodnota mobilnej ľadovej plochy s príslušenstvom

predstavuje ku dňu 21.01.2019 hodnotu (s 20 % DPH) **vo výške 18 162,69 €**

a 15 135,57 € bez DPH.

Slovom: Osemnásť tisíc stošesťdesiatdva eur a šesťdesiatdeväť centov s dvadsať

percentnou daňou z pridanej hodnoty a pätnásť tisíc stotridsaťpäť eur

a päťdesiatsedem centov na úrovni bez dane s pridanej hodnoty.

Znalecký posudok bol vypracovaný v zmysle zákona č. 382/2004 Z. z. a v súlade s vyhláškou Ministerstva spravodlivosti Slovenskej republiky č. 490/2004 Z. z.

V Košiciach, 24.01.2019 podpis znalca

**IV. P R Í L O H Y**

**Príloha č. 1:** Objednávka č. 11/1900017

**Príloha č. 2:** Cena navíjacieho bubna od spoločnosti BUBNY a BEDNY, s.r.o.

**Príloha č. 3:** Fotodokumentácia MLP s príslušenstvom

**V. Z N A L E C K Á D O L O Ž K A**


Znalecký posudok som vypracoval ako znalec zapísaný v zozname znalcov, tlmočníkov a prekladateľov, vedenom Ministerstvom spravodlivosti Slovenskej republiky pre odbor Strojárstvo – 390000 a odvetvie Stroje a zariadenia na všeobecné účely – 390400, Strojárske technológie – 390700, Odhad hodnoty strojových zariadení – 390901, evidenčné číslo znalca 914043.

Znalecký posudok je zapísaný pod poradovým číslom 1/ 2019 znaleckého denníka č. 01/ 06.

Znalecký úkon a vzniknuté náklady účtujem podľa vyúčtovania na základe priloženého dokladu č. 01/ 2019.


podpis znalca

**Príloha č. 1**

****

**Príloha č. 2**

Cenník navíjacích bubnov

****

**Príloha č. 3/1**



Pohľad na mobilnú ľadovú plochu

**Príloha č. 3/2**


****

Pohľad na chladiarenské zariadenie

****

Pohľad na konštrukciu podesty a na malé a veľké rozdeľovače

**Príloha č.3/3**

****

Pohľad na rozvádzač NN, rolbu a unimobunku Avia

**Príloha č. 3/4**





Pohľad na striedačky



Pohľad na prístrešok