**Príloha č. 1**

**Úlohy splnené:**

**227/a zo dňa 15.11.2016** MieZ MČ Košice-Sídlisko KVP

žiada starostu MČ Košice-Sídlisko KVP, aby v spolupráci s miestnym úradom zabezpečil vypracovanie „Postupu pri vybavovaní žiadosti, návrhov a iných podaní, vrátane príslušných lehôt“.

Zodpovedný : pán starosta Termín : do 31.01.2017

Spôsob splnenia uznesenia: Na základe návrhu opatrení na nápravu zistených nedostatkov v správe kontrolórky mestskej časti (č. 2/2017) bol určený termín na vypracovanie postupu do 15.03.2017. V uvedenom termíne bol „Postup MČ Košice-Sídlisko KVP pri vybavovaní žiadostí, návrhov a iných podaní, vrátane príslušných lehôt“ vypracovaný a distribuovaný všetkým zamestnancom, uznesenie bolo splnené.

**231/b zo dňa 15.11.2016** MieZ MČ Košice-Sídlisko KVP

žiadastarostu MČ Košice-Sídlisko KVP, aby prehodnotil spôsob vydávania vrecúšok na psie exkrementy z výlučne neadresného pravidelného dopĺňania v košoch na psie exkrementy, na adresné odovzdávanie určitého počtu vrecúšok na exkrementy, priamo do rúk majiteľom psov na sídlisku KVP.

Spôsob splnenia uznesenia: Oddelenie podnikateľských činností a informatiky analyzovalo uznesenie a výsledkom zanalyzovania spôsobu vydávania vrecúšok na psie exkrementy je zotrvanie na doterajšom spôsobe, ale vo vyššej frekvencii t.j. 3x do týždňa. Uznesenie bolo splnené.

**246 zo dňa 24.01.2017** MieZ MČ Košice-Sídlisko KVP

prerušuje diskusiu v bode č. 3 s tým, že v bode sa bude pokračovať na ďalšom riadnom zastupiteľstve. Zastupiteľstvo pokračuje v rokovaní bodom č. 4 podľa schváleného programu. Zároveň žiada miestny úrad o vypracovanie podkladov pre tento bod.

(Uznesenie je k bodu programu Informácia o vybavených interpeláciách – poslanecký návrh).

Spôsob splnenia uznesenia: Informácia o vybavených interpeláciách, ktoré boli predložené na XXI. zasadnutí MieZ dňa 20.12.2016 bola miestnym úradom spracovaná a predložená na XXIII. zasadnutie MieZ dňa 21.02.2017. Uznesením č. 260/b túto informáciu miestne zastupiteľstvo vzalo na vedomie, uznesenie bolo splnené.

**265/b zo dňa 21.02.2017** MieZ MČ Košice-Sídlisko KVP

v súlade s platnými ústavnými zákonmi, zákonmi a ostatnými všeobecne záväznými právnymi predpismi, na základe právneho stanoviska advokáta JUDr. Jozefa Sotolářa, PhD. k Návrhu dohody o urovnaní (JUDr. Kalapošová a MČ KVP) podaného na MÚ MČ Košice-Sídlisko KVP dňa 14. 12. 2016, podacie číslo 2016/06119, v súdnom spore sp. zn. 45C/9/2011 schvaľuje I. zmenu rozpočtu Mestskej časti Košice-Sídlisko KVP na rok 2017 podľa predloženého návrhu.

Spôsob splnenia uznesenia: Dňa 09.03.2017 bola podpísaná Dohoda o mimosúdnom vyrovnaní, uzavretá podľa § 51 zákona č. 40/1964 Zb. Občiansky zákonník v znení neskorších predpisov a zverejnená v zmysle platnej právnej úpravy. Po účinnosti dohody bola realizovaná úhrada na účet žalobkyne dňa 15.03.2017. Uznesenie bolo splnené.

**266 zo dňa 21.02.2017** MieZ MČ Košice-Sídlisko KVP

a) vyhovujeProtestu prokurátora Pd 131/16/8803-4 zo dňa 16.01.2017 podanému proti Všeobecne záväznému

nariadeniu č. 9/2016 o  prevádzke a  otváracích hodinách na umyvárkach automobilov umiestnených na území

Mestskej časti Košice- Sídlisko KVP

b) schvaľujeVšeobecne záväzné nariadenie č. 28/2017, ktorým sa ruší Všeobecne záväzné nariadenie č. 9/2016

o prevádzke a otváracích hodinách na umyvárkach automobilov umiestnených na území MČ Košice-Sídlisko KVP.

Spôsob splnenia uznesenia: Listom zo dňa 02.03.2017 bola zaslaná odpoveď Okresnej prokuratúre Košice II a zaslané

kópie uznesenia č. 266 zo dňa 21.02.2017 a VZN č. 28/2017, ktorým sa ruší VZN č. 9/2016 o prevádzke a otváracích

hodinách na umyvárkach automobilov umiestnených na území mestskej časti. Uznesenie bolo splnené.

**267 zo dňa 21.02.2017** MieZ MČ Košice-Sídlisko KVP

1. odvolávaneposlanca Jána Olexu z Komisie kultúry, školstva a športu,

2.odvolávaz Komisie výstavby, dopravy a životného prostredia na vlastnú žiadosť člena

-neposlanca Mgr. Martina Klebaška.

Spôsob splnenia uznesenia: V zmysle prijatého uznesenia bol dňa 02.03.2017 upravený zoznam členov komisií MieZ

- poslancov aj neposlancov a distribuovaný bol všetkým poslancom, vedeniu, tajomníkom jednotlivých komisií

a zverejnený aj na webovej stránke mestskej časti. Uznesenie bolo splnené.

**268 zo dňa 21.02.2017** MieZ MČ Košice-Sídlisko KVP

schvaľuje zmenu uznesenia číslo 252 z XXII. rokovania Miestneho zastupiteľstva MČ Košice-Sídlisko KVP zo dňa 24.01.2017 takto:

Termín zasadnutia miestnej rady (utorok) 11. 04. 2017 sa mení na 04. 04. 2017 o 15:00 hodine

20. 06. 2017 sa mení na 13. 06. 2017 o 15:00 hodine.

Spôsob splnenia uznesenia: Zmeny termínov rokovaní Miestnej rady Mestskej časti Košice-Sídlisko KVP boli

upravené v Časovom pláne rokovaní MieR a MieZ na 1. polrok 2017 a zverejnené na úradnej tabuli a webovej stránke

mestskej časti. Dňa 01.03.2017 bol e-mailom zaslaný upravený časový plán všetkým poslancom miestneho

zastupiteľstva. Uznesenie bolo splnené.

**287/a zo dňa 18.04.2017** MieZ MČ Košice-Sídlisko KVP

volí za člena Komisie výstavby, dopravy a  životného prostredia neposlanca – pána Tomáša Benetina.

Spôsob splnenia uznesenia: V zmysle prijatého uznesenia bol dňa 04.05.2017 upravený zoznam členov komisií MieZ

- poslancov aj neposlancov a distribuovaný bol všetkým poslancom, vedeniu, tajomníkom jednotlivých komisií

a zverejnený aj na webovej stránke mestskej časti. Uznesenie bolo splnené.

**287/b zo dňa 18.04.2017** MieZ MČ Košice-Sídlisko KVP

volí za člena Komisie výstavby, dopravy a životného prostredia pána poslanca Ladislava Lörinca.

Spôsob splnenia uznesenia: V zmysle prijatého uznesenia bol dňa 04.05.2017 upravený zoznam členov komisií MieZ

- poslancov aj neposlancov a distribuovaný bol všetkým poslancom, vedeniu, tajomníkom jednotlivých komisií

a zverejnený aj na webovej stránke mestskej časti. Uznesenie bolo splnené.

**287/c zo dňa 18.04.2017** MieZ MČ Košice-Sídlisko KVP

volí za člena Komisie parkovania z radov neposlancov Branislava Kohúta, bytom Wuppertálska 17.

Spôsob splnenia uznesenia: V zmysle prijatého uznesenia bol dňa 04.05.2017 upravený zoznam členov komisií MieZ

- poslancov aj neposlancov a distribuovaný bol všetkým poslancom, vedeniu, tajomníkom jednotlivých komisií

a zverejnený aj na webovej stránke mestskej časti. Uznesenie bolo splnené.

**288/b zo dňa 18.04.2017** MieZ MČ Košice-Sídlisko KVP

žiada starostu MČ Košice-Sídlisko KVP, aby vypovedal zmluvu pod názvom „Zmluva o poskytovaní právnej pomoci“, ktorá je uzatvorená medzi MČ Košice-Sídlisko KVP a advokátom JUDr. Jozef Sotolář, PhD., vrátane všetkých jej dodatkov. Zodpovedný: starosta Termín : 30. 04. 2017

Spôsob plnenia uznesenia: Zmluva o poskytovaní právnej pomoci bola mestskou časťou vypovedaná.

**297 zo dňa 27.06.2017** MieZ MČ Košice-Sídlisko KVP

a) schvaľujeZáverečný účet MČ Košice-Sídlisko KVP a celoročné hospodárenie za rok 2016 bez výhrad,

b) schvaľujepoužitie prebytku rozpočtového hospodárenia za rok 2016 na tvorbu rezervného fondu vo výške

80 454,03 EUR,

c) schvaľuje použitie zostatku finančných operácií za rok 2016 na tvorbu rezervného fondu vo výške 39 332,04 EUR,

d) berie na vedomiesprávu audítora za rok 2016.

Spôsob splnenia uznesenia: Finančné prostriedky v  sume 80 454,03 EUR a 39 332,04 EUR boli prevedené na účet rezervného fondu. Uznesenie bolo splnené.

**300 zo dňa 27.06.2017** MieZ MČ Košice-Sídlisko KVP

prerušuje rokovanie tohto miestneho zastupiteľstva v bode 13 a pokračovanie dňa 06.07.2017 o 15.00 hodine.

Spôsob splnenia uznesenia: Pokračovanie rokovania MieZ v  bode 1 3 a v nasledujúcom schválenom programe rokovania sa uskutočnilo dňa 06.07.2017 o 15.00 hodine. Uznesenie bolo splnené.

**303/d zo dňa 06.07.2017** MieZ MČ Košice-Sídlisko KVP

1. zvoláva zhromaždenie obyvateľov mestskej časti k pripomienkovaniu projektu „Paseo GRUNTY“ na stredu

26.07.2017 o 17.00 hodine v Dennom centre mestskej časti,

2. žiada miestny úrad, aby zabezpečil kvalitnú propagáciu tohto zhromaždenia medzi obyvateľmi.

Termín : do 14.07. 2017

Spôsob splnenia uznesenia: Zhromaždenie obyvateľov MČ k pripomienkovaniu projektu „Paseo GRUNTY“ sa uskutočnilo v Dennom centre dňa 27.06.2017 o 17.00 hodine, za účasti obyvateľov a zástupcov investora. Propagácia bola zabezpečená zverejnením na webovú stránku mestskej časti, úradnú tabuľu, vývesné plochy a osobným doručovaním do schránok obyvateľom dotknutej lokality. Uznesenie bolo splnené.

**305 zo dňa 06.07.2017** MieZ MČ Košice-Sídlisko KVP

žiada Mesto Košice ako zriaďovateľa príspevkovej organizácie mesta Košice – Knižnice pre mládež mesta Košice, aby prispelo sumou 500,- EUR na nákup nových kníh na školské pobočky knižníc na sídlisku KVP: P19 na ZŠ Starozagorská, P26 na ZŠ Jána Pavla II., P27 na ZŠ Čordákova a na P32 na ZŠ Janigova.

Spôsob splnenia uznesenia: Mestu Košice ako zriaďovateľovi Knižnice pre mládež mesta Košice bolo uznesenie listom zo dňa 14.08.2017 zaslané k riešeniu. Uznesenie bolo splnené.

**306 zo dňa 06.07.2017** MieZ MČ Košice-Sídlisko KVP

schvaľuje doplnenie a  zmenu Zásad pre vybavovanie sťažností v podmienkach Mestskej časti Košice-Sídlisko KVP podľa predloženého návrhu.

Spôsob splnenia uznesenia: Doplnenie a zmena v zmysle schváleného uznesenia boli zapracované do Zásad pre vybavovanie sťažností v podmienkach Mestskej časti Košice-Sídlisko KVP. Uznesenie bolo splnené.

**310 zo dňa 06.07.2017** MieZ MČ Košice-Sídlisko KVP

prerušuje rokovanie miestneho zastupiteľstva o bode 25 s tým, že pokračovanie v tomto bode bude na ďalšom miestnom zastupiteľstve.

Spôsob plnenia uznesenia:

Prerušený bod programu 25 s názvom „Etický kódex volených predstaviteľov Mestskej časti Košice-Sídlisko KVP bol predložený na rokovanie miestneho zastupiteľstva dňa 10.10.2017. Uznesenie bolo splnené.

**311/b zo dňa 06.07.2017** MieZ MČ Košice-Sídlisko KVP

volí za člena Komisie pre vybavovanie sťažností poslankyňu Ivetu Adamčíkovú.

Spôsob splnenia uznesenia: Pani poslankyňa Adamčíková bola doplnená do Komisie pre vybavovanie sťažností, doplnenie zverejnené aj na webovej stránke mestskej časti. Uznesenie bolo splnené.

**311/g zo dňa 06.07.2017** MieZ MČ Košice-Sídlisko KVP

volí za členku Komisie výstavby, dopravy a životného prostredia poslankyňu Máriu Gamcovú.

Spôsob splnenia uznesenia: Pani poslankyňa Gamcová bola doplnená do Komisie výstavby, dopravy a životného prostredia, doplnenie zverejnené aj na webovej stránke mestskej časti. Uznesenie bolo splnené.

**317/b zo dňa 16.08.2017** MieZ MČ Košice-Sídlisko KVP

prerušuje rokovanie miestneho zastupiteľstva o tomto bode a pokračovanie v ňom na budúce miestne zastupiteľstvo

(bod s názvom Aktuálne informácie o investičnom zámere Paseo GRUNTY II – poslanecký návrh).

Spôsob plnenia uznesenia:

Prerušený bod programu „Aktuálne informácie o investičnom zámere Paseo GRUNTY II – poslanecký návrh“ bol predložený na rokovanie miestneho zastupiteľstva dňa 10.10.2017. Uznesenie bolo splnené.

**332 zo dňa 10.10.2017** MieZ MČ Košice-Sídlisko KVP

schvaľuje Etický kódex volených predstaviteľov Mestskej časti Košice-Sídlisko KVP podľa predloženého návrhu.

Spôsob splnenia uznesenia: Schválený Etický kódex bol doplnený a bude distribuovaný všetkým zainteresovaným.

**339/a zo dňa 10.10.2017** MieZ MČ Košice-Sídlisko KVP

schvaľuje úpravy a zmeny Rokovacieho poriadku Miestneho zastupiteľstva Mestskej časti Košice-Sídlisko KVP podľa predloženého návrhu.

Spôsob splnenia uznesenia: Schválené úpravy a  zmeny boli zapracované do rokovacieho poriadku miestneho zastupiteľstva, uznesenie bolo splnené.

**339/b zo dňa 10.10.2017** MieZ MČ Košice-Sídlisko KVP, v súlade s platnými ústavnými zákonmi, zákonmi

a ostatnými všeobecne záväznými právnymi predpismi

a) odvoláva predsedu a zároveň aj z pozície člena Komisie výstavby, dopravy a ŽP pána poslanca Jána Tkáča,

b) volí za predsedu Komisie výstavby, dopravy a životného prostredia pána poslanca Milana Pacha.

Spôsob splnenia uznesenia: Prijaté zmeny boli zapracované do zoznamu komisií a upravené na webovej stránke mestskej časti. Uznesenie bolo splnené.

**343/2 zo dňa 27.11.2017** MieZ MČ Košice-Sídlisko KVP

určuje termín pokračovania v rokovaní XXX. MieZ na utorok, 28.11.2017 o 15.00 hodine v priestoroch Miestneho úradu MČ Košice-Sídlisko KVP, Trieda KVP 1, I. poschodie, zasadacia miestnosť.

Spôsob splnenia uznesenia: Pokračovanie v rokovaní XXX. MieZ sa uskutočnilo dňa 28.11.2017 o 15.00 hodine, uznesenie bolo splnené.

**353/a zo dňa 28.11.2017** MieZ MČ Košice-Sídlisko KVP

viaže nepoužité (ušetrené) finančné prostriedky (rozdiel medzi skutočnosťou a rozpočtom) vo funkčnej klasifikácii 01. 1. 1, podpoložke 637026 - Odmeny a  príspevky v  Programe 1 : Plánovanie, manažment a  kontrola, Prvku 1. 1. 3: Činnosť samosprávnych orgánov MČ s  tým, že tieto nebudú použité v rámci zmien rozpočtu na iný účel, než boli pôvodne rozpočtované.

Spôsob splnenia uznesenia: Viazané nepoužité finančné prostriedky v rámci zmien rozpočtu neboli použité na iný účel, než boli pôvodne rozpočtované. Uznesenie bolo splnené.

**353/c zo dňa 28.11.2017** MieZ MČ Košice-Sídlisko KVP

volí za člena Finančnej komisie a rozvoja mestskej časti a podnikania z radov poslancov Ing. Ivana Harajdu, bytom Zombova 31.

Spôsob splnenia uznesenia: V zmysle prijatého uznesenia bol dňa 08.01.2018 upravený zoznam členov komisií MieZ

- poslancov aj neposlancov a distribuovaný bol všetkým poslancom, vedeniu, tajomníkom jednotlivých komisií

a zverejnený aj na webovej stránke mestskej časti. Uznesenie bolo splnené.

**361 zo dňa 19.12.2017** MieZ MČ Košice-Sídlisko KVP

určuje termín pokračovania v rokovaní XXXI. MieZ na 23.01.2018 o 15.00 hodine v priestoroch Miestneho úradu MČ Košice-Sídlisko KVP, Trieda KVP 1, I. poschodie, zasadacia miestnosť.

Spôsob splnenia uznesenia: Pokračovanie v rokovaní XXXI. MieZ sa uskutočnilo dňa 23.01.2018 o 15.00 hodine, uznesenie bolo splnené.

**373 zo dňa 23.01.2018** MieZ MČ Košice-Sídlisko KVP

v  súlade s ustanovením § 140 ods. 1 zákona č.385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, volí desiatich kandidátov za prísediacich Okresného súdu Košice II na volebné obdobie 2018 - 2021 a troch náhradníkov kandidátov za prísediacich Okresného súdu Košice II na voilebné obdobie 2018 – 2021.

Spôsob splnenia uznesenia: Uznesenie o voľbe prísediacich bolo zaslané predsedovi Okresného súdu Košice II, uznesenie bolo splnené.

**375/d zo dňa 23.01.2018** MieZ MČ Košice-Sídlisko KVP

žiada Miestny úrad MČ Košice-Sídlisko KVP, aby na svojej internetovej stránke [www.mckvp.sk](http://www.mckvp.sk) zverejnil členov štábu zimnej údržby pre sezónu 2017/2018 a plán zimnej údržby na sezónu 2017/2018.

Zodpovedný : starosta Termín : 31.01.2018

Spôsob splnenia uznesenia: Plán zimnej údržby na sezónu 2017/2018 bol zverejnený na webovej stránke mestskej časti.

**- navrhujeme zaradiť medzi splnené úlohy**