**Mestská časť Košice-Sídlisko KVP**

Na zasadnutie Miestneho zastupiteľstva

mestskej časti Košice-Sídlisko KVP

dňa 21. februára 2019

**9.**

**Názov materiálu :**

Vypísanie obchodnej verejnej súťaže na predaj mobilnej ľadovej plochy s príslušenstvom.

**Návrh na uznesenie :**

Miestne zastupiteľstvo Mestskej časti Košice-Sídlisko KVP s poukazom na § 9a ods. 1 písm. a) zákona č. 138/1991 Zb. o majetku obcí v znení neskorších predpisov v spojení s § 281 a nasl. zákona č. 513/1991 Zb. Obchodný zákonník v znení neskorších predpisov a so Zásadami hospodárenia a nakladania s majetkom mestskej časti Košice-Sídlisko KVP:

1. **schvaľuje** spôsob prevodu vlastníctva mestskej časti formou obchodnej verejnej súťaže na predaj mobilnej ľadovej plochy s príslušenstvom,
2. **schvaľuje** podmienky obchodnej verejnej súťaže na predaj mobilnej ľadovej plochy s príslušenstvom:

* účastníkom ponúkaná kúpna cena nesmie byť nižšia ako 16.054,06 €, cena je stanovená na základe znaleckého posudku č. 1/2019, ktorý bude súčasťou súťažných podkladov,
* kúpna cena bude uhradená na základe faktúry vystavenej predávajúcim v lehote 3 dní odo dňa nadobudnutia účinnosti kúpnej zmluvy,
* vlastnícke právo k predmetu kúpy prechádza na kupujúceho až po zaplatení kúpnej ceny v celkovej dohodnutej výške,
* kupujúci podpisom zmluvy potvrdzuje prevzatie predmetu kúpy,
* kupujúci prehlasuje, že sa oboznámil s technickým stavom predmetu kúpy vrátane jeho opotrebenia a vád, berie tento stav na vedomie, súhlasí s ním a v takomto stave predmet kúpy kupuje a preberá,
* nebezpečenstvo náhodnej skazy a náhodného zhoršenia prechádza na kupujúceho odovzdaním veci,
* kupujúci hradí všetky náklady súvisiace s premiestnením predmetu kúpy, resp. zabezpečí odvoz na vlastné náklady; riziko spojené s nakladaním a premiestňovaním predmetu kúpy znáša kupujúci.

**Stanoviská komisií:**

Stanoviská komisií budú prednesené ústne na zasadnutí MieZ.

**Spracoval:**

Mgr. Patrik Jokeľ

vedúci oddelenia správy majetku

**Predkladá: Podpis predkladateľa**

Mgr. Ladislav Lörinc, v. r.

starosta