**Dôvodová správa**

Návrh na doplnenie a zmenu Rokovacieho poriadku Miestneho zastupiteľstva Mestskej časti Košice-Sídlisko KVP v § 8 je predložený na základe platnej legislatívy a to zákona č. 70/2018 Z. z., ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov s účinnosťou od 01. 04. 2018.

Zmena týkajúca sa formy vyhotovenia zápisníc z rokovaní miestneho zastupiteľstva v § 17 je predložená z dôvodu skrátenia doby jej spracovania.

V  spoločných a  záverečných ustanoveniach je upravený termín účinnosti predloženého návrhu na doplnenie a zmeny.

* § 8 „Program zasadnutia miestneho zastupiteľstva“ je doplnený v odseku 1/ a 2/ a nový odsek 3/. Úprava sa týka postupu pri schvaľovaní návrhu programu rokovania miestneho zastupiteľstva.
* § 17 „Organizačno-technické zabezpečenie rokovaní miestneho zastupiteľstva“ v odseku 1/ je zapracovaná zmena týkajúca sa vyhotovenia zápisnice z rokovaní miestneho zastupiteľstva a  to z  formy doslovného prepisu na formu písomného záznamu z rokovania.
* § 18 ods. 12 - v „Spoločných a záverečných ustanoveniach“ sa dopĺňa termín účinnosti uvedených zmien a doplnení.

Spracovala :

JUDr. Magdaléna Balážová

právne oddelenie