**Dôvodová správa**

Návrh na zmenu Všeobecne záväzného nariadenia č. 26/2019, ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejných priestranstvách Mestskej časti Košice-Sídlisko KVP je predložená z dôvodu, že došlo k presunu maloplošného informačného zariadenia slúžiaceho na umiestňovanie volebných plagátov z miesta pri OC Iskra na Bauerovej 44 na Hemerkovu ulicu k promenáde pri OC III (pri fontáne) a tiež k doplneniu informačného zariadenia na Dénešovej ulici pri reštaurácii „U šuhaja“.

Ďalšia zmena vyplýva z  platnej právnej úpravy. Zákon č. 181/2014 Z. z. o volebnej kampani bol v článku IV novelizovaný zákonom č. 344/2018 Z. z., ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa dopĺňajú niektoré zákony.

Do ustanovenia § 16 umiestňovanie volebných plagátov – kde je pre obce a v meste Košice pre mestské časti stanovená povinnosť vyhradiť miesta a ustanoviť podmienky na umiestňovanie volebných plagátov všeobecne záväzným nariadením, boli s účinnosťou od 1. januára 2019 doplnené „voľby prezidenta Slovenskej republiky“. Z uvedeného dôvodu sa do predmetu platného všeobecne záväzného nariadenia k voľbám do Národnej rady SR, k voľbám do Európskeho parlamentu, k voľbám do orgánov samosprávnych krajov a do orgánov samosprávy obcí - dopĺňajú aj voľby prezidenta Slovenskej republiky.

Procesný postup pri vydávaní nariadenia a pri jeho zmenách je upravený v ustanovení § 6 zákona SNR č. 369/1990 Zb. o obecnom zriadení v znení neskorších predpisov a v § 12 Rokovacieho poriadku Miestneho zastupiteľstva MČ Košice-Sídlisko KVP.

Na prijatie nariadenia alebo jeho zmeny je potrebný súhlas trojpätinovej väčšiny prítomných poslancov miestneho zastupiteľstva.

Spracovala :

JUDr. Magdaléna Balážová

oddelenie právne