Návrh VZN vyvesený na úradnej tabuli MČ Košice - Sídlisko KVP dňa: 25. 11. 2015

VZN vyvesené na úradnej tabuli  MČ Košice - Sídlisko KVP dňa: 17. 12. 2015

VZN nadobúda účinnosť dňa : 01. 01. 2016

Miestne zastupiteľstvo Mestskej časti Košice-Sídlisko KVP v zmysle § 14 ods. 3 písm. a) zákona SNR č. 401/1990 Zb. o meste Košice, § 6 a § 11 zákona SNR

č. 369/1990 Zb. o obecnom zriadení v znení neskorších predpisov a v súlade s § 16 zákona č. 181/2014 Z. z. o volebnej kampani a o zmene a doplnení zákona

č. 85/2005 o politických stranách a politických hnutiach v znení neskorších predpisov, sa uznieslo na tomto všeobecne záväznom nariadení.

**Všeobecne záväzné nariadenie č. 26/2015,**

**ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejných priestranstvách**

**Mestskej časti Košice-Sídlisko KVP**

**§ 1**

**Predmet nariadenia**

**1.** Všeobecne záväzné nariadenie (ďalej len „nariadenie“) vyhradzuje miesta a ustanovuje podmienky na umiestňovanie volebných plagátov na verejných priestranstvách, počas volebnej kampane pre voľby do:

1. Národnej rady Slovenskej republiky,
2. Európskeho parlamentu,
3. orgánov samosprávnych krajov,
4. orgánov samosprávy obcí.

**2.** Volebnou kampaňou sa pre účely tohto nariadenia rozumie činnosť politickej strany, politického hnutia,koalície politických strán a politických hnutí, alebo nezávislého kandidáta, prípadne ďalších subjektov, zameraná na podporu alebo slúžiaca na prospech kandidujúcej politickej strany, politického hnutia, koalície politických strán a politických hnutí, alebo nezávislého kandidáta formou umiestňovania volebných plagátov na verejných

priestranstvách Mestskej časti Mestskej časti Košice-Sídlisko KVP ( ďalej len „MČ Košice-Sídlisko KVP“).

**3**. Volebná kampaň začína dňom uverejnenia rozhodnutia o vyhlásení volieb v  Zbierke zákonov Slovenskej republiky a končí 48 hodín predo dňom konania volieb.

**§ 2**

**Miesta vyhradené na umiestňovanie volebných plagátov**

**1.** Umiestňovať volebné plagáty na verejných priestranstvách počas volebnej kampane možno na území MČ Košice-Sídlisko KVP len na miestach vyhradených týmto nariadením. Miestami vyhradenými na umiestňovanie volebných plagátov počas volebnej kampane pre voľby podľa § 1 ods. 1 písm. a) až d) sú maloplošné informačné zariadenia MČ

Košice-Sídlisko KVP umiestnené na týchto miestach:

1. OC Iskra - Bauerova 44

2. Trieda KVP - pri budove miestneho úradu

3. Trieda KVP - zastávka MHD Drábova ulica

4. Moskovská ulica - zastávka MHD smer mestská časť Košice-Západ

5. Cottbuská ulica - pošta

6. Starozagorská 21 - socha gajdoša

**2.** Plocha vymedzená na umiestňovanie volebných plagátov počas volebnej kampane sa kandidujúcim subjektom poskytuje bezodplatne. Umiestňovanie volebných plagátov na vyhradených miestach si každý kandidujúci subjekt zabezpečí sám na vlastné náklady.

Za obsah umiestňovaných volebných plagátov zodpovedá kandidujúci subjekt.

**§ 3**

**Zabezpečenie zásady rovnosti**

**1.** Každému zaregistrovanému subjektu – politickej strane, politickému hnutiu alebo ich koalícii a nezávislému kandidátovi, mestská časť pridelí v súlade so zásadou rovnosti rovnako veľkú plochu označenú číslom. Pre voľby do Národnej rady SR a Európskeho parlamentu to bude číslo určené žrebom Štátnej komisie pre voľby a kontrolu financovania politických strán. Pre ostatné voľby bude číslo zhodné s číslom kandidujúceho subjektu na

zaregistrovanej kandidátnej listine.

**2.** Mestská časť pre každé vyhlásené voľby podľa § 1 ods. 1 písm. a) až d) v súlade so zákonom č. 180/2014 Z. z. o podmienkach výkonu volebného práva a o zmene a doplnení niektorých zákonov, zverejní na úradnej tabuli a na webovej stránke zoznam plôch a pridelené číslo plochy na vylepovanie volebných plagátov pre kandidujúce subjekty.

**3.** Kandidujúci subjekt môže umiestniť volebné plagáty len na miesto, ktoré mu bolo určené. Takto vyhradená plocha musí byť k dispozícii kandidujúcim subjektom až do skončenia volebnej kampane, bez ohľadu na to, či kandidujúci subjekt svoje právo na umiestnenie volebného plagátu využije, alebo nie. V prípade, ak kandidujúci subjekt nevyužije svoje právo na umiestnenie volebného plagátu na vyhradenej ploche na verejnom priestranstve, ostane miesto určené na umiestnenie volebného plagátu pre daný kandidujúci subjekt prázdne.

**4.** Umiestňovanie volebných plagátov počas trvania volebnej kampane si zabezpečuje politická strana, politické hnutie, koalícia politických strán a politických hnutí alebo nezávislí kandidáti.

**5.** Umiestňovanie volebných plagátov na iných miestach verejných priestranstiev v  MČ Košice-Sídlisko KVP je zakázané.

**6.** Po skončení volebnej kampane sú politické strany, politické hnutia, koalície politických strán a politických hnutí a nezávislí kandidáti, povinní bezodkladne, najneskôr do 20 dní po skončení volieb, odstrániť svoje volebné plagáty z vyhradených maloplošných informačných zariadení MČ Košice-Sídlisko KVP.

**§ 4**

**Kontrola dodržiavania nariadenia**

Kontrolu nad dodržiavaním tohto nariadenia vykonávajú Mestská polícia Košice a poverení zamestnanci MČ Košice-Sídlisko KVP.

**§ 5**

**Sankcie**

1. Porušenie ustanovení tohto nariadenia fyzickou osobou je priestupkom podľa § 46 zákona

č. 372/1990 Zb. o priestupkoch v znení neskorších predpisov.

1. Za porušenie tohto nariadenia možno v zmysle § 86 zákona č. 372/1990 Zb. o priestupkoch v znení neskorších predpisov uložiť v blokovom konaní pokutu do

výšky 33 eur príslušníkmi mestskej polície.

**3.** Právnickej osobe alebo fyzickej osobe oprávnenej na podnikanie, ktorá poruší toto nariadenie, môže starosta MČ Košice-Sídlisko KVP v súlade s § 23 ods. 2 písm. a) zákona SNR č. 401/1990 Zb. o meste Košice v znení neskorších predpisov uložiť pokutu do

výšky 6 638 eur.

**§ 6**

**Záverečné ustanovenia**

**1.** Na tomto všeobecne záväznom nariadení sa uznieslo Miestne zastupiteľstvo Mestskej časti Košice - Sídlisko KVP dňa 15. 12. 2015.

**2.** Zmeny a doplnky tohto všeobecne záväzného nariadenia schvaľuje Miestne zastupiteľstvo Mestskej časti Košice - Sídlisko KVP.

**3.** Toto všeobecne záväzné nariadenie nadobúda účinnosť 15. dňom od vyvesenia na úradnej tabuli.

Ing. Alfonz Halenár, v.r.

starosta mestskej časti