**Miestna rada Mestskej časti Košice-Sídlisko KVP**

**Uznesenia**

z 1. zasadnutia Miestnej rady Mestskej časti Košice-Sídlisko KVP

konaného dňa 31. januára 2019

číslo

1 K otvoreniu

2 Ku kontrole plnenia uznesení

3 K návrhu rozpočtu Mestskej časti Košice-Sídlisko KVP na rok 2019 a roky 2020, 2021

4 K vypísaniu obchodnej verejnej súťaže na predaj mobilnej ľadovej plochy s príslušenstvom

5 K prenájmu nebytových priestorov pre Slovenskú poštu, a.s. z dôvodu hodného osobitného

zreteľa

6 K návrhu na zmenu VZN č. 26/2019, ktorým sa vyhradzujú miesta a ustanovujú

podmienky na umiestňovanie volebných plagátov počas volebnej kampane na verejných

priestranstvách Mestskej časti Košice-Sídlisko KVP

7 K návrhu na doplnenie a zmenu Rokovacieho poriadku Miestneho zastupiteľstva Mestskej

časti Košice-Sídlisko KVP

8 K návrhu na doplnenie a zmenu Zásad nakladania s finančnými prostriedkami Mestskej

časti Košice-Sídlisko KVP - poslanecký návrh

9 K zmene výšky ročného členského príspevku do Denného centra MČ Košice-Sídlisko KVP

**K otvoreniu**

Uznesenie číslo 1 – 31/1 - 2019

Miestna rada Mestskej časti Košice-Sídlisko KVP **s ch v a ľ u j** **e**

program rokovania 1. zasadnutia Miestnej rady Mestskej časti Košice-Sídlisko KVP, ktorý je uvedený v pozvánke.

**Ku kontrole plnenia uznesení**

Uznesenie číslo 2 – 31/1 – 2019

Miestna rada Mestskej časti Košice-Sídlisko KVP o d p o r ú č a MieZ MČ Košice-Sídlisko KVP

**vziať na vedomie**

informáciu o plnení uznesení miestneho zastupiteľstva podľa predloženého návrhu.

**K návrhu rozpočtu Mestskej časti Košice-Sídlisko KVP na rok 2019 a roky 2020,2021**

Uznesenie číslo 3 – 31/1 – 2019

Miestna rada Mestskej časti Košice-Sídlisko KVP o d p o r ú č a MieZ MČ Košice-Sídlisko KVP

a) schváliť rozpočet Mestskej časti Košice-Sídlisko KVP na rok 2019 podľa predloženého návrhu,

b) vziať na vedomie rozpočet Mestskej časti Košice-Sídlisko KVP na roky 2020, 2021 podľa

predloženého návrhu,

c) v  zmysle § 11 ods. 4 písm. b) zákona SNR č. 369/1990 Zb. o  obecnom zriadení v znení

neskorších predpisov, splnomocniť starostu Mestskej časti Košice-Sídlisko KVP realizovať

zmeny rozpočtu rozpočtovými opatreniami v zmysle zákona č. 583/2004 Z. z. o rozpočtových

pravidlách územnej samosprávy a o zmene a doplnení niektorých zákonov v znení neskorších

predpisov na schvaľovanie zmien medzi podpoložkami v rámci schválených položiek do sumy

1 000 EUR, vrátane.

**K vypísaniu obchodnej verejnej súťaže na predaj mobilnej ľadovej plochy s príslušenstvom**

Uznesenie číslo 4 – 31/1 – 2019

Miestna rada Mestskej časti Košice-Sídlisko KVP s poukazom na § 9a ods. 1 písm. a) zákona č. 138/1991 Zb. o majetku obcí v znení neskorších právnych predpisov v spojení s § 281 a nasl. zákona č. 513/1991 Zb. Obchodný zákonník v znení neskorších predpisov a so Zásadami hospodárenia a nakladania s majetkom mestskej časti Košice-Sídlisko KVP:

1. **odporúča MieZ schváliť** spôsob prevodu vlastníctva mestskej časti formou obchodnej verejnej súťaže na predaj mobilnej ľadovej plochy s príslušenstvom,
2. **odporúča MieZ schváliť** podmienky obchodnej verejnej súťaže na predaj mobilnej ľadovej plochy s príslušenstvom:

* účastníkom ponúkaná kúpna cena nesmie byť nižšia ako 16.054,06 €, cena je stanovená na základe znaleckého posudku č. 1/2019, ktorý bude súčasťou súťažných podkladov,
* kúpna cena bude uhradená na základe faktúry vystavenej predávajúcim v lehote 3 dní odo dňa nadobudnutia účinnosti kúpnej zmluvy,
* vlastnícke právo k predmetu kúpy prechádza na kupujúceho až po zaplatení kúpnej ceny v celkovej dohodnutej výške,
* kupujúci podpisom zmluvy potvrdzuje prevzatie predmetu kúpy,
* kupujúci prehlasuje, že sa oboznámil s technickým stavom predmetu kúpy vrátane jeho opotrebenia a vád, berie tento stav na vedomie, súhlasí s ním a v takomto stave predmet kúpy kupuje a preberá,
* nebezpečenstvo náhodnej skazy a náhodného zhoršenia prechádza na kupujúceho odovzdaním veci,
* kupujúci hradí všetky náklady súvisiace s premiestnením predmetu kúpy, resp. zabezpečí odvoz na vlastné náklady; riziko spojené s nakladaním a premiestňovaním predmetu kúpy znáša kupujúci.

**K prenájmu nebytových priestorov pre Slovenskú poštu, a.s. z dôvodu hodného osobitného**

**zreteľa**

Uznesenie číslo 5 – 31/1 – 2019

Miestna rada Mestskej časti Košice-Sídlisko KVP o d p o r ú č aMieZ MČ Košice-Sídlisko KVP

**schváliť**

podľa§ 9a ods. 9 písm. c) zákona SNR č. 138/1991 Zb. o majetku obcí v znení neskorších predpisov nájom majetku zvereného Mestskej časti Košice – Sídlisko KVP do správy, a to nájom **nebytových priestorov o výmere** **408,70 m**², nachádzajúcich sa v budove OC IV na Cottbuskej ulici č. 36, súpisné číslo II. 1560 na pozemku registra C KN, parcelné číslo 3755/16 a pozemku registra C KN parcela č. 3755/699 o výmere 191,77 m², k. ú. Grunt zapísané v LV č. 965 pre Slovenskú poštu, a.s., IČO 36 631 124, za nájomné vo výške **7 356,60 €/rok** (18,00 €/m²/rok) za nebytové priestory a **25,45 €/rok** (0,1327 €/m²/rok) za pozemok, na dobu určitú 5 rokov, a to z dôvodu hodného osobitného zreteľa.

Osobitný zreteľ spočíva v tom, že Slovenská pošta, a.s. podľa zákona č. 324/2011 Z. z. je výlučným poskytovateľom univerzálnej služby a vykonávateľom poštového platobného styku. Ide o verejnoprospešné služby obyvateľom sídliska a blízkeho okolia.

**K návrhu na zmenu VZN č. 26/2019, ktorým sa vyhradzujú miesta a ustanovujú podmienky na**

**umiestňovanie volebných plagátov počas volebnej kampane na verejných priestranstvách Mestskej časti Košice-Sídlisko KVP**

Uznesenie číslo 6 – 31/1 – 2019

Miestna rada Mestskej časti Košice-Sídlisko KVP o d p o r ú č a MieZ MČ Košice-Sídlisko KVP

**schváliť**

zmenu VZN č. 26/2019, ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejných priestranstvách Mestskej časti Košice-Sídlisko KVP podľa predloženého návrhu.

**K návrhu na doplnenie a zmenu Rokovacieho poriadku Miestneho zastupiteľstva Mestskej časti Košice-Sídlisko KVP**

Uznesenie číslo 7 – 31/1 – 2019

Miestna rada Mestskej časti Košice-Sídlisko KVP o d p o r ú č a MieZ MČ Košice-Sídlisko KVP

**schváliť**

doplnenie a  zmenu Rokovacieho poriadku Miestneho zastupiteľstva Mestskej časti Košice-Sídlisko KVP podľa predloženého návrhu.

**K návrhu na doplnenie a zmenu Zásad nakladania s finančnými prostriedkami Mestskej časti**

**Košice-Sídlisko KVP - poslanecký návrh**

Uznesenie číslo 8 – 31/1 – 2019

Miestna rada Mestskej časti Košice-Sídlisko KVP o d p o r ú č a MieZ MČ Košice-Sídlisko KVP

**schváliť**

doplnenie a  zmenu Zásad nakladania s finančnými prostriedkami Mestskej časti Košice -Sídlisko KVP podľa predloženého návrhu.

**K zmene výšky ročného členského príspevku do Denného centra MČ Košice-Sídlisko KVP**

Uznesenie číslo 9 – 31/1 – 2019

Miestna rada Mestskej časti Košice-Sídlisko KVP o d p o r ú č a MieZ MČ Košice–Sídlisko KVP

a) **zrušiť** uznesenie MieZ MČ Košice-Sídlisko KVP číslo 250 zo dňa 24. 01. 2017

b) **schváliť** výšku ročného príspevku do Denného centra Mestskej časti Košice–Sídlisko KVP,

Cottbuská 36, Košice na sumu .......................................................................................0,50 €.

Mgr. Ladislav Lörinc, v. r.

starosta mestskej časti

\_\_\_\_\_\_\_\_\_\_\_\_\_\_\_\_\_\_\_\_\_\_\_

Uznesenia

Podpísané dňa: 01. 02. 2019

Zverejnené dňa: 01. 02. 2019